આંતરરાષ્ટ્રીય મહિલાદિન નિમિત્તે દુનિયાનું સૌથી મોટું સર્ચ એન્જિન ગૂગલ પોતાની સ્ટાઈલમાં આંતરરાષ્ટ્રીય મહિલાદિનની ઉજવણી કરી રહ્યું છે. ગૂગલ ડૂડલ દ્વારા દુનિયાની મહિલાઓના સશક્તિકરણ, શિક્ષણ અને વિશ્વમાં તેમના યોગદાન અને પ્રદાનને યાદ કરી રહ્યું છે. મંગળવારે રાત્રે ઘડિયાળના બે કાંટા જેવા બાર પર પહોંચ્યા કે આંતરરાષ્ટ્રીય મહિલાદિનને સમર્પિત ડૂડલ ગૂગલના હોમ પેજ પર આવી ગયું હતું. આ ડૂડલમાં આઠ તસવીરો મૂકવામાં આવી છે અને આ રીતે પિક્ચર ગેલેરી તૈયાર કરાઈ છે.